E 2004 nen doa ket gallet Alain Bernard mont da Aten evit kemer perzh er C’hoarioù Olimpek pa oa nammet gant ur mononukleoz hag un toksoplasmoz. Un nebeud mizioù war-lec’h, e [[2005], en doa adkroget da zaremprediñ ar poulloù ha deuet e oa a-benn da chounit ar c’hampionad dindan 50 eilenn Kampionad Frañs 2005. Gounezet en doa, a-gevret gant e genvroiz, muioc’h c’hoazh, e vedalenn etrebroadel gentañ er redadeg a-eilek 4 x 50 m neuial dieub er poull bihan da-geñver Euro. E 2006 en doa graet berzh-kaer. Gounit a reas, evit gwir, medalennoù nevez er poull bras hag er poull bihan e-pad kampionad neuierezh Europa. E Budapest da-geñver Kampionad Europa en doa pignet an neuier gall war an trede derez eus ar podiom da-geñver ar redadeg a-eilek 4 x 100 m neuial dieub. Daoust m’en doa loc’het evel ul luc’hedenn ha ma oa bet an hini kentañ o peurechuiñ an hedad kentañ e gourfenn ar redadeg 100 m neuial dieub e oa en em gavet da ziwezhañ, ken start ma oa bet an traoù evitañ.